Paartjie in hof oor hul glo kind mishandel, vermoorCindy-Lee Jansen en Marco Barnard Foto’s: Facebook Jansen (25) en Barnard (29) is Maandag, kort ná die seuntjie se begrafnis, in hegtenis geneem, berig OFM. Amanda Funani, woordvoerder van die polisie in Noordwes, het bevestig dat die paartjie in aanhouding sal bly tot hul volgende hofverskyning op 20 November. Die paartjie sal dan aansoek doen om borg. Die verdagtes het glo aanvanklik vir die polisie gesê die kind het gesterf nadat hy siek geword en toe inmekaargesak het. Volgens die polisie het die seuntjie egter kopwonde, kneusplekke aan die linkerkant van sy liggaam, en sigaretbrandmerke aan sy geslagsdele en op sy rug gehad. Anthony het op 4 November sy vyfde verjaarsdag gevier het en twee dae later was hy dood. ŉ Handjievol familielede, insluitend Anthony se 6-jarige en viermaande oue boeties, het sy begrafnis in Hartbeespoort bygewoon. Sy broers is intussen na ŉ plek van veiligheid geneem. Jansen en Barnard het hulle ure na die begrafnis by die Hartbeespoort-polisiestasie oorgegee. Klik hier om meer te lees.